google/wiki40b huggingface dataset:
Huizhou (Guangdong)

Huizhou (kinesisk: 惠州; pinyin: Hùizhōu, tidligere romanisert Waichow) er en by på prefekturnivå i provinsen Guangdong ved Kinas kyst mot Sørkinahavet. Befolkningen anslås (2004) til 2 932 200, hvorav 516 000 i selve Huizhou by.
Befolkningen er overveiende hakkaer.

Samferdsel

Kinas riksvei 205 passerer gjennom området. Den begynner i Shanhaiguan i Hebei og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.
Bill Gates

Microsoft

I 1975 startet gründerne Microsoft Corporation for å kommersialisere en egen versjon av BASIC, Microsoft BASIC, som ble viktig i forbindelse med suksessen operativsystemet MS-DOS fikk. I 1981 kom det definitive gjennombruddet for Microsoft, da de lisensierte MS-DOS til IBMs første PC beregnet på privatmarkedet. Microsoft har fra slutten av 1980-tallet hatt enorm suksess med operativsystemet Microsoft Windows, som brukes på i overkant av 90 prosent av alle verdens datamaskiner.
Microsoft ble fra flere hold kritisert for å utnytte sin monopolsituasjon til å presse andre aktører vekk fra markedet.

Veldedighet

Fra juli 2008 var Bill Gates ikke lenger involvert i den daglige driften av Microsoft, men han fortsatte som selskapets styreleder. Gates har involvert seg mer i arbeidet med stiftelsen som bærer paret Gates navn, Bill & Melinda Gates Foundation. I den forbindelse ble de intervjuet av den norske talkshow-programlederen Christian Strand for I kveld på NRK 2. Dette var første gang de ble intervjuet på et norsk tv-program.
Etter å ha gitt titalls milliarder dollar til Bill and Melinda Gates Foundation tok Gates i 2009 sammen med Warren Buffett initiativet til The Giving Pledge, et opprop hvor amerikanske milliardærer forplikter seg til å gi minst halvparten av sin formue til veldedige formål innen sin død.

Annet

Blant hobbyene hans finner vi golf og bridge, blant hans bridgepartnere er Warren Buffett, som også har gitt store deler av sin formue til paret Gates humanitære stiftelse. Gates er gift med Melinda French Gates.
Rolls-Royce Enthusiasts’ Club

Rolls-Royce Enthusiasts’ Club (forkortet RREC) er en internasjonal sammenslutning for beundrere av biler av merkene Rolls-Royce og Bentley.
Klubben ble dannet i England den 11. august 1957 av elleve personer i stuen til Edward Harris i Oxfordshire. Klubben har i dag over 10 000 medlemmer i 52 land.
Klubben har en norsk seksjon. Den norske avdelingen ble etablert i 1987, og teller i 2010 ca. 100 betalende medlemmer.
Moderklubbens hovedkvartér befinner seg i The Hunt House, Paulerspury i Northamptonshire. Klubben forvalter de tekniske arkiver vedrørende alle Rolls-Royce’s bilmodeller og har overtatt store deler av fabrikkens rikholdige arkiv. Klubbens bibliotek inneholder all litteratur om merkene som noensinne er skrevet. Klubben opprettholder den tekniske kunnskapen om alle modeller fra 1904 og har ulike spesialister som kan gi informasjon om tekniske spørsmål.
Stabekkbanen

Historie

Banen har vært Stabæk IFs hjemmebane helt fra foreningen ble stiftet i 1912. Kort tid etter stiftelsen kjøpte klubben tomt av proprietær Neslein for 3000 kroner lånt av Bærum kommune. I 1974 ble klubbhus innviet, reist ved hjelp av dugnad fra klubbens medlemmer og innsats fra kommunen. Fra slutten av 1930-tallet til 1950-tallet var det dessuten ishockeybane, nord for dagens bane. Midt på 1950-tallet fikk banen strekklys. Daværende leder i Norges Bandyforbund Jens B. Raanaas garanterte for finansieringen av lysanlegget da departementets saksbehandling gikk tregt.
Åtte NM-finaler i bandy har blitt arrangert på Stabekkbanen, senest i 2013.
Afrikaanse Taalmonument

Afrikaanse Taalmonument (afrikaans: «Afrikaans språkmonument») er et større monument dominert av en høy obelisk, plassert på en ås med utsikt over Paarl, i provinsen Western Cape, Sør-Afrika. Det ble offisielt avduket den 10. oktober 1975. Monumentet er et minnesmerke og en heder for språket afrikaans som ble adskilt fra nederlandsk og utnevnt til Sør-Afrikas offisielle språk. Det ble også reist for 100-årsjubileet for grunnleggelsen av Genootskap van Regte Afrikaners (Samfunnet for virkelige afrikanere) i Paarl, organisasjonen som bidro til styrke identiteten og stoltheten til språket til afrikandere (de som nedstammer hovedsakelig fra nederlandske bosettere som innvandret på 1600- og 1700-tallet). Monumentet er tegnet av den sørafrikanske arkitekten Jan Van Wijk (1926–2005).
Kemper County gasskraftverk

Kemper County gasskraftverk er et varmekraftverk i Kemper County i Mississippi, USA. Anlegget har en installert produksjonskapasitet på 372 MW, fordelt på 4 turbiner. Operatør er energiselskapet Tennessee Valley Authority. Dette var TVA sitt største kraftprosjekt i delstaten Mississippi.
Kraftverket stod ferdig utbygd i 2002. Brenselkilden er naturgass.
Krisepsykiatri

Kartlegning

Første element i krisepsykiatrisk behandling er å kartlegge klientens livssituasjon. Terapeuten lytter og deltar aktivt emosjonelt støttende for å definere problemet og vise klienten at hun kan få hjelp.

Støtteterapi

Samvær med medmennesker som yter hjelp og støtte kan i mange tilfelle være nok for klienter til å komme over en krise. Ofte knyter klienten et avhengighetsforhold til terapeuten, men formålet med terapien er at denne situasjonen skal være kortvarig og at klienten relativt raskt skal tilbake til sin vanlige livssituasjon.
Frankfurt-Flughafen

Frankfurt-Flughafen er en bydel i Frankfurt am Main som består av Frankfurt internasjonale lufthavn. Den har et fast innbyggertall på bare 340, og er dermed etter innbyggere den minste bydelen i Frankfurt. Ved lufthavnen arbeider det imidlertid nesten 70 000 mennesker, og bydelen har også et sykehus, to jernbanestasjoner, metro, gudshus for alle store religioner, en rekke restauranter, deriblant den største McDonald's-filialen i Europa, og et stort antall hoteller. Bydelen og lufthavnen er omgitt av Frankfurts byskog.
Håkon Njøten

Karriere

Han var medlem av rockebandet Skin-Deep Stain som  også besto av Henrik Tveit og  Bjarte Sandal og som i 2004 spilte på flere konserter, blant annet på Brann stadion sammen med Kurt Nilsen og Bryan Adams 
Sommeren 2006  gav han ut singelen «Som sommeren»  som var hans platedebut som soloartist. 
Håkon Njøten gjorde comeback høsten 2007 som en av de første idoldeltakerne som har valgt å stille opp i reklamefilmer for Euronix.
Håkon bor i Bergen, der han i tillegg til jobb og skole, jobber i det stille med nye musikkprosjekter. Et av prosjektene gikk under navnet The Micropops, som kan kalles en raffinert blanding mellom electronica og pop. Gruppen, som foruten Håkon Njøten bestod av Bjarte Baade Sandal på trommer, Simen Krogstie Lagesen på bass og Sofie Storaas og Erlend som støttesangere, ble kåret til ukens urørt i uke 21, 2008. The Micropops heter per 2012 HndS og har skiftet ut de fleste bandmedlemmene bortsett fra Håkon og Sofie. 
Håkon Njøten jobber også som markedsfører for artister og konsepter innen den norske musikkbransjen gjennom bedriften Hoge.
Voggesanger fra ondskapens akse

Voggesanger fra ondskapens akse er en musikk-EP med Kari Bremnes, Eva Dahlgren og Anisette, utgitt i 2003.
Telelosji

Telelosji er adgang for en teleoperatør til å utplassere og montere eget utstyr i en annen netteiers sentraler eller basestasjoner, slik at teleoperatøren blir i stand til å tilby sine tjenester med eget utstyr via sitt eget telenett, eventuelt via linjeleie av fiber fra den operatøren som eier sentralen eller basestasjonen. 
Tilsvarende adgang til å benytte en dominerende netteiers fiber- og transportnett kalles bitstrøm-aksess, mens adgang til aksessnettet eller «kobbernettet» inn til husstanden kalles LLUB eller «kobberaksess».
I Norge er Telenor pålagt å tilby telelosji både i fastnettet (for eksempel for ADSL), og i mobilnettet (for GSM), i hele landet unntatt Svalbard (hvor det likevel ytes telelosji etter frivillig avtale med konkurrentene). Ved telelosji for bredbånd monteres en såkalt DSLAM (svitsj) i netteiers sentral, mens telelosji ved mobiltelefoni normalt innebærer at radioskap og -sender monteres i netteiers basestasjon. I Norge er selskapene NextGenTel og Telia Norge eksempler på teletilbydere som gjør utstrakt bruk av telelosji hos Telenor, i henholdsvis fast- og mobilnettet.
Tromsø-områdets regionråd

Tromsø-områdets Regionråd er et interkommunalt regionråd i Troms som ble etablert den 6. april 2001 som et regionalpolitisk samarbeidsorgan mellom de tre kommunene Tromsø, Karlsøy og Balsfjord.
Selskapet ble registrert den 18. juni 2010 under bransjen «offentlig administrasjon tilknyttet næringsvirksomhet og arbeidsmarked». Regionrådet har 76113 innbyggere (2001) og 48,1% av befolkningen på Troms.
I rådet er hver av de tre kommunene representert med ordfører, rådmann og en ekstra kommunestyrerepresentant. Rådet har en funksjonstid på fire år. Leder og nestleder velges blant ordførerne for 2 år av gangen.
Bedriften har sin besøksadresse i Rådhusgt 2 i Tromsø.
Mario Kart

Handlingen

I Mario Kart-spillene, konkurrerer spillere i et sett med gokart-løp, hvor man kontrollerer en figur fra Mario-universet. Det kan være opp til tolv spillere i hvert løp (åtte i de håndholdte og gamle versjonene av spillet). Man styrer et kjøretøy som bil, motorsykkel eller ATV. Tradisjonelt var det bare biler eller gokarter i Mario Kart, men fra og med Mario Kart Wii kunne man spille med motorsykkel, noe som man kan gjøre i alle oppfølgerne, med unntak av Mario Kart 7. I Mario Kart 8 kunne man også velge å spille med ATV som kjøretøy.

Spillbare figurer

Mario Kart-serien består av ti hovedfigurer i tillegg til en rekke andre figurer som har dukket opp i noen av spillene.
Lockheed Vega

Historikk

Flyet var konstruert av Jack Northrop og Allan Lockheed. Northrop kom senere til å starte sin egen bedrift. Men flyet var først ment å skulle bygges for Lockheeds egen ruteflyvning. Den første modellen, Vega 1, var en fireseter. Passasjerene fikk tillit til flyet som var solid bygget, strømlinjeformet og hadde den seneste byggeteknikk ble brukt med selvbærende skrog av finerplater bygget over spanter av furu (monocoque konstruksjon) og innvendig forsterkede vinger cantilever vinge slik at alle utvendige stag og barduner, slike som var vanlig for datidens modeller, konstruksjoner som gav luftmotstand, var forsvunnet. Flyet ble utstyrt med den best tenkelige motor. Motoren som ble valgt, var en Wright Whirlwind, som utviklet 225 hestekrefter (168 kW). Senere varianter ble utstyrt med Pratt & Whitney R-1340
Skroget ble bygget i to halvdeler som ble limt sammen i kraftige presser. Den samme byggeteknikk ble tatt i bruk igjen under andre verdenskrig da britene bygde det kjente Mosquitoflyet.
Den første Vega 1, som fikk navnet «Golden Eagle», fløy første gang i 1927. Flyet var for lite for et flyselskaps behov for ruteflyvning. Lockheed fikk derimot en rekke ordres fra private som kjøpe et fly til eget bruk.
Modellen som ble videreutviklet i 1929 fikk navnet Vega 5. Dette ble utstyrt med Pratt & Whitney R-1340 Wasp-motor på 450 H/k (336 kW) noe som gav adgang til å installere ytterligere to seter og øke marsjfarten til 249 km/t med toppfart 266 km/t. Den nye seksseteren var imidlertid også for liten for datidens passasjertrafikk, og fortsatt var det det private marked som kjøpte flyet.
Antall produserte fly er noe usikkert. Det er oppgitt varierende antall mellom 120 og 140. En Vega ble eksportert til Norge i 1936, LN-ABE. Eier var hvalfangstrederiet Bryde & Dahl A/S.

Vega på museum

Både Wiley Posts «Winnie Mae» og Amelia Earharts Vega er utstilt ved National Air and Space Museum. Fire eller fem andre antas å eksistere.
I morgen, da krigen kom

I morgen, da krigen kom (engelsk Tomorrow, When the War Began) er en ungdomsroman av den australske forfatteren John Marsden. Boken ble første gang utgitt i 1993, 
Den er den første av sju bøker i Tomorrow-serien (eller Ellie-serien) som handler en gruppe ungdommer som opplever at Australia blir invadert og okkupert av en fremmed makt, og som må svare som geriljakrigere. «I det første bindet, «I morgen, da krigen kom», var fokuset satt på opplevelsen av å bli okkupert, og på å bli kastet uforberedt ut i krigen. Nå når bind to begynner har gruppen vunnet erfaringer både med suksesser og med å miste noen av sine. De møter en rigid og ineffektiv gruppe voksne geriljasoldater, og blir vitne til hvordan deres inkompetanse leder dem i døden. Og ungdommene lykkes med å sprenge tre hus i byen Wirrawees nyetablerte offisersstrøk. Bøkene fortelles i jeg-form av Ellie, en av ungdommene. Hun er en skarp observatør som ser det beste i de andre, både når hun skriver og når ungdommene snakker sammen.»
Filmatiseringen Tomorrow, When the War Began kom i 2010. De norske utgavene av serien kom i årene 2006–11, oversatt og utgitt av Jon Vegard Lunde.
Rudbar-demningen

Rudbar-demningen er en demning med et vannkraftverk under utbygging i elva Rudbar, en del av vassdraget til Dez i Lorestan i Iran. Anlegget får et totalt installert vannkraftpotensial på 450 MW, og årsproduksjonen blir om lag 990 GWh. Det ble påbegynt i 2007 og skal etter planene stå ferdig utbygd i 2012.
Singleton

Singleton er et designmønster innenfor informatikk som innebærer at man begrenser antallet instanser av en klasse til et objekt.

Eksempel i Java

public class Singleton {
  // Privat konstruktor som forhindrer at det automatisk blir offentlig
  private Singleton() {}

  private static class SingletonHolder {
    private static Singleton instance = new Singleton();
  } 

  public static Singleton getInstance() {
    return SingletonHolder.instance;
  }}
Black Monday

Black Monday var mandag den 19. oktober 1987, en dag da verdens børser falt dramatisk. Aksjeindeksen Dow Jones Industrial Average (DJIA) falt mer enn 22,6 prosent denne dagen. Fallet var det nest største i børshistorien, etter lørdag den 12. desember 1914, da DJIA falt med 24,39 prosent. Stokkholmsbørsen gikk ned over 20 prosent samme dag og i slutten av oktober hadde blant annet børskursene i Hongkong gått ned med 45,8, Australia 41,8, Storbritannia 26,4, USA 22,68 og Canada 22,5 prosent. 
Mens mange banker i blant annet USA fikk store problemer i forbindelse med børskrakket i 1929, klarte finanssystemet seg ganske bra i forbindelse med fallet i 1987, og børsen sluttet faktisk opp ved årets slutt etter det kraftige raset. Forholdet mellom kraftig børsnedgang og hvordan det påvirker finanssystemet beskriver hvor alvorlige konsekvensene blir for realøkonomien. Black Monday i 1987 fikk derfor ikke like varige effekter på økonomiene som børsfallet i 1929.
Galleri Riis

Galleri Riis er et kunstgalleri i Oslo. Galleriet ble grunnlagt i Trondheim i 1972 av Inger og Andreas L. Riis, og flyttet til Oslo i 1980. Siden da har Galleri Riis etablert seg som et galleri for norsk og internasjonal samtidskunst, med deltakelse på store gallerimesser som Art Basel. I galleriets stall finnes norske kunstnere som Olav Christopher Jenssen, Sverre Wyller, Eline Mugaas, Signe Marie Andersen, Stein Rønning og svenske Andreas Eriksson og Dan Wolgers, britiske Hamish Fulton, japanske Daido Moriyama, og nederlandske Marijke van Warmerdam.
Espen Ryvarden har vært galleriets direktør siden 1984. Siden 2009 er Kristin Elisabeth Bråten medeier, og direktør for galleriet sammen med Ryvarden.
NM i roing 1966

NM i roing 1966 ble arrangert i regi av Norges Roforbund.  
Kongepokalen ble vunnet av Bærum Roklubb (firer med styrmann med Kjell Sverre Johansen, Arne Hegna, Svein Nielsen og Ole Nafstad).
Lettice Curtis

Tidlig liv

Curtis ble født i 1915 og vokste opp i Devon. Hun utdannet seg ved Benenden School og St Hilda's College i Oxford, hvor hun i tillegg til å studere matematikk, var kaptein på universitetets tennisklubb og fekteklubb. Hun spilte også Lacrosse for universitetet.
Hun lærte å fly i 1937 ved Yapton Flying Club' Ford i West Sussex, og fikk flysertifikat klasse B.

Air Transport Auxiliary

Tidlig i juli 1940 ble hun en av de første kvinnelige flyverne som sluttet seg til Air Transport Auxiliary (ATA), og hun forble i ATA til 30. november 1945, da organisasjonen ble oppløst.
I sin karriere i ATA startet hun med å fly primære skolefly. Eksempler på disse var Tiger Moth eller senere avanserte skolefly som Miles Master og North American Harvard. I løpet av sin tjenestetid ved ATA ble hun etter hvert kapabel til å fly alle typer fly som ble brukt under krigen. Hun var en av de første kvinner kvalifisert til å føre fire-motors tunge bombefly. Hun var den første som leverte Avro Lancaster bombefly, hun fløy Handley Page Halifax 222 ganger og Short Stirling 109 ganger. Hun fløy kontinuerlig gjennom hele krigen, fra ulike fabrikker, i all slags vær, til alle mulige destinasjoner. I henhold til Whittell [pp. 193–94] fløy hun "thirteen days on, two off, for sixty-two consecutive months", mellom juli 1940 og september 1945.
Den 26. okober 1942 ble hun introdusert til USAs førstedame Eleanor Roosevelt, som den første kvinnelige pilot på fire-motors bombefly, under Roosevelts besøk hos ATA på White Waltham Airfield i Maidenhead. På den tiden hadde Curtis allerede fløyet 90 ulike typer fly. Hun avsluttet sin karriere som Førsteoffiser.

Etter krigen

Etter krigen var hun ingeniør og testflyver ved et militært testområde. Hun flyttet senere til Fairey Aviation hvor hun endte opp som senior flight development engineer. Hun tok aktivt del i britiske flykonkurranser, (air racing), fløy ulike typer fly, inklusive Wicko og Spitfire XI, eid av den amerikanske flyattaché i London. Hun var medlem av British Women Pilots' Association. Hun kvalifiserte til å fly helikoptre i oktober 1992 og fortsatte å fly til hun selv bestemte seg for å legge opp i 1995.
Med nasjonaliseringen av britisk flyindustri på seksti-tallet, forlot hun Fairey, og arbeidet for luftfartsmyndighetene. Hun bidro bl.a. med planlegging ved et felles sivilt/RAF flykontrollsenter i West Drayton. Deretter, som pensjonist, arbeidet hun for et firma, engasjert med kontrakter for Sperry Corporation  i Bracknell.
Curtis døde den 21. juli 2014, i en alder av 99 år.
Stempelavgift

Stempelavgift er en avgift på ulike dokumenter og er i Danmark kjent fra 1660, tilsvarende ble den i Norge innført i 1676. Fra 1976 ble i Norge stempelavgiften avløst av dokumentavgift.
Kidal

Kidal er en by og kommune i det østlige Mali, og er den administrative hovedstaden for regionen med samme navn. Kidal er også hovedstad for en av regionens administrative kretser, også den med samme navn som byen. Byens befolkning er i hovedsak tuareger, og kommunens innbyggertall var oppgitt til 25 618 innbyggere ved folketellingen i 2009. Kidal er den største byen i Adrar des Ifoghas, et vidstrakt sandstensmassiv i det østlige Mali.
Brummenæs & Torgersen

Brummenæs & Torgersen var et norsk skipsrederi, det utmerket seg ved å være Europas - muligens også verdens -  første skipsrederi opprettet av kvinner. Rederiet ble etablert og drevet av Hanna Brummenæs (1860-1942) og Bertha Torgersen (1864-1954). Rederiet Brummenæs & Torgersen kjøpte sitt første skip i 1909 og hadde i sin mest aktive periode totalt 15 skip med rundt 200 ansatte, det ble nedlagt i 1954.
Under første verdenskrig gikk alle skip som rederiet Brummenæs & Torgersen, men med erstatningssummene ble det kjøpt inn flere, brukte skip. Under andre verdenskrig ble igjen alle, unntatt ett, av rederiets skip senket, det siste gikk tapt høsten 1945 og ved det opphørte selve driften av skip.
Ved Bertha Torgersens død i 1954 ble boet etter de to gjort opp, halvparten av formuen gikk til slektningene mens den andre halvparten på rundt 6 millioner ble fordelt på fire legater til gode formål; kvinner som ikke klarte seg selv, ubemidlede fra handelsstanden, trengende sjøfolk og støtte til utdanning. Legatene er fremdeles aktive og deler ut midler.

Dokumentarfilm og -teater

I 2004 ble det sluppet en dokumentarfilm om de to damene bak rederiet. Den omlag 30 minutter lange dokumentaren fikk tittelen Mannedamene, og var produsert av Karl Johan Paulsen. Filmen ble vist på NRK 14. april 2005. 
I 2014 ble skuespillet Rederinnene om de to damene satt opp av teaterkompaniet Scenekraft i samarbeid med Haugesund Teater.
Grunnkretser i Flora kommune

Grunnkretser i Flora kommune er delområder og grunnkretser som seksjonerer Flora kommune, Sogn og Fjordane, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Og mysteriet med den glemte sangen

Og mysteriet med den glemte sangen er et musikkalbum fra Alzheimer/Silverspurs, utgitt i 1993. Dette var bandets eneste offisielle utgivelse. Platen ble i 2003 kåret til det 37. beste albumet noensinne i Norge av norske musikkjournalister. 
Produksjon: Geir Luedy Andersen og Jo T. Gjedrem, unntatt sang 6 (Tor Harald Rødseth, Andersen og Gjedrem), og sang 11 (Gjedrem), Harald Skeie, Martin Smith-Sivertsen og Rødseth.  
Komposisjon: Gjedrem, unntatt sang 6 (Rødseth). 
Tekst: Gjedrem, unntatt sang 6 (Rødseth).  
Arrangement: Alzheimer/Silverspurs. 
Vokal: Gjedrem. 
Bass: Gjedrem. 
Trommer: Smith-Sivertsen. 
Gitar: Skeie. 
Keyboard: Rødseth.
Skolene i Vats (Ål)

På slutten av 1800-tallet var det to små skoler i Vats i Ål, Nordre Vats skule og Søre Vats skule. Søre Vats skule ble utskilt som gnr 79/6 med 12 mål innmark og to mål skog fra gården Fagertun og skolehuset oppført i 1922. To år etter kom det til låve med stall og fjøs.
På slutten av 1950-tallet var det aktivitet for å sentalisere grendeskolene og i Ål ønsket en å konsentrere skolevirksomheten i en større skole i nabobygda Leveld.
Bygdefolket i Vats var uenige. De bygde deretter Vats privatskule på dugnad og drev denne i årene 1962-1973. Den 2. februar 1973 vedtok Ål kommune igjen å opprette offentlig skole i Vats for trinnene 1-6. Skolen ble igjen nedlagt, våren 2003. Bygdefolket protesterte og skoleåret 2003/4 ble det drevet hjemmeundervisning. Høsten 2004 startet Vats friskole opp i de gamle skolelokalene. I 2008 var elevtallet reduser så mye at friskolen innstilte driften og 11 elever ble overført til skolen i Leveld.
Frederik III av Slesvig-Holsten-Gottorp

Biografi

Frederik var en lærd mann og hadde stor interesse for matematikk og astronomi. Han viste en uvanlig toleranse for sin tid ved å la både arminianere og katolikker slå seg ned i landet. 
Han engasjerte maleren Jürgen Ovens fra Tønning, som ble mester for malerier av den gottorpske hertugfamilien og den danske kongefamilien. Under ledelse av akademikeren Adam Olearius ble det bygget opp et kunstkammer og et slottsbibliotek. I årene 1655–57  skapte Olearius den gottorpske himmelglobus, som fikk plass i den nyanlagte barokke slottshaven. Han fikk også utført blomsteratlaset Gottorfer Codex. Hertughoffet ble sentrum for kunst og kultur. 
I 1621 grunnla han Friedrichstadt ved Ejdermunningen.